
BASHKIA  DURRËS
DREJTORIA E ZHVILLIMIT RURAL, BUJQËSISË DHE MBROJTJA CIVILE
SEKTORI I POLITIKAVE DHE ZHVILLIMIT RURAL,MENEXHIMIN E FONDIT PYJOR, KULLOSOR DHE ZHVILLIMIT TË BURIMEVE NATYRORE
                                        
											

RELACION

PËR DHËNIEN E DAKORTËSISË PËR VAZHDIMIN E  PROÇEDURAVE PËR
HEQJEN DHE DHËNIEN NË PËRDORIM NGA FONDI PYJOR I SIPËRFAQEVE TË
KËRKUARA NGA “OPERATORI I SISTEMIT TË TRANSMETIMIT OST” SH.A QË
PREKIN NGA PROJEKTI DHE NË  ZBATIM TË  VENDIMIT NR. 11, DATË 
28.01.2025, PËR MIRATIMIN E LEJE NDËRTIMI INFRASTRUKTURE PËR 
OBJEKTIN : “NDËRTIMI I LINJËS 110 KV GJIRI I LALËZIT – FUSH KUQE DHE 
SHTESA E NËNSTACIONIT 110 KV FUSH KUQE”

Të nderuar Këshilltarë,

Ky relacion është hartuar duke u bazuar në ligjin nr. 139/2015 “Për vetëqeverisjen vendore”, si dhe në mbështetje të ligjit 57/2020 “Për Pyjet” i ndryshuar, V.K.M.-së nr. 888, datë 27.12.2022 “Për rastet e dhënies në përdorim dhe për ndryshimin e kategorisë së përdorimit, proçedurat dhe dokumentacioni përkatës për ndryshimet e sipërfaqeve dhe pakësimin në volum nga Fondi Pyjor Kombëtar apo zgjerimin e tyre”, V.K.M.-së nr.134 datë 03.03.2021 “Për disa ndryshime në vendimin nr. 433, datë 8.6.2016, të Këshillit të Ministrave, për transferimin në pronësi të bashkive të pyjeve dhe kullotave publike,sipas listave të inventarit,dhe aktualisht në administrim të ministrisë së mjedisit e të ish-komunave/bashkive”, Udhëzimi i Ministrit të Mjedisit nr. 1, datë 09.06.2016 “Për rregullat, proçedurat e kërkimit, të shqyrtimit e të miratimit të kërkesave për dhënie në përdorim të fondit pyjor dhe kullosor publik”, V.K.M.-së nr. 559, datë 29.07.2022 “Për përcaktimin e çmimeve dhe tarifave për dhënien në shfrytëzim/përdorim të fondit pyjor kombëtar, për veprimtari ekonomike, si dhe për prodhime drusore dhe jodrusore pyjore” i ndryshuar, si dhe bazuar në kërkesën e ardhur nga subjekti OST Sh.A me anë të sistemit ALFIS me numër aplikimi MJEDISI-2026-751611-IU, Urdhërin nr. 238, datë 16.06.2026, të Kryetarit të Bashkisë Durrës, për vlerësimin tekniko-ekonomik të sipërfaqeve pyjore/kullosore, që propozohen të hiqen dhe të jepen në përdorim “Për ndërtim/përdorim rrugë kalimi dhe shesh ndërtimi për bazamentin e shtyllave të tensionit 110 kV.
	Nga verifikimi i dokumentacionit tekniko-ligjor dhe faktit në terren gjurma që do të jepet me qera shtrihet në Ekonomitë Pyjore “Kuratën” dhe “Kodër Rekë”. Në bazë të raportit tekoniko-ekonomik gjatësia prej 4.126 km linjë e tensionit 110 kV që prekin fondin pyjor me sipërfaqe 4.126 ha, gjatësia 0.515 km rrugë kalimi në fondin pyjor me sipërfaqe 0.18 ha do të jepen në përdorim (me qera) për një periudhë 1 vjeçare si dhe sipërfaqja prej 0.034 ha i bazamentit të shtyllave të tensionit 110 kV hiqet nga fondi pyjor në pronësi të Bashkisë Durrës. Mbështetur në të dhënat e regjistrit kadastral/kullosor rezulton që sipërqafqja e kërkuar është:


Ekonomia Pyjore “Kuratën”.
1.  Nënngastrat 21, 25, 26, 18b, 17a, 13a, 9 dhe 8
Zona Kadastrale 2332. Kodi Kadastral DR11 00 021, DR11 00 025, DR11 00 026, DR11 00 018b, DR11 00 017a, DR11 00 013a, DR11 00 009 dhe DR11 00 008.
2. Nëngastra 47a
Zona Kadastrale 2375. Kodi Kadastral DR11 00 047a

Ekonomia Pyjore “Kodër Rekë”
1. Nëngastrat 22a, 25c, 26d, 27c dhe 32a
Zona Kadastrale 2543. Kodi Kadastral DR08 00 022a, DR08 00 025c, DR08 00 026d, DR08 00 027c dhe DR08 00 032a.

Sipërfaqja ndërtim/përdorim rrugë kalimi që jepet në përdorim përfshin të gjithë nënngastrat e sipërpërmendura. Ndërsa sipërfaqja bazament i shtyllave e cila hiqet nga sipërqafja pyjore në pronësi të Bashkisë Durrës prek nëngastrat 21, 25, 26 dhe 9 në Ekonominë Pyjore “Kuratën” dhe nëngastrën 22a në Ekonominë Pyjore “Kodër Rekë”.
Vlera totale e pagesës që detyrohet të paguajë Subjekti “OST” është 405732 (katërqind e pesë mijë e shtatëqind e tridhjetë e dy) lekë.

Bashkangjitur raporti tekniko-ekonomik.

Faleminderit!

	








Drejtori i Zhvillimit Rural, Bujqësisë dhe Mbrojtja Civile

Ornela Marku

















Konceptoi:  A.Kapidani,S.Maksuti.A.Sherifi
                       Lagja Nr.1, Sheshi “Liria”, tel & fax +355 52 222 310,www.durres.gov.al/,e-mail:info@durres.gov.al

